
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1466 

13 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. Φ.821 /Κ536/Ζ1/3550/ 
30.7.1996 (ΦΕΚ 693/19.8.1996/τ. Β') απόφασης του 
Υπουργείου Εθνικής Παιδείας και Θρησκευμά¬ 
των. 1 

Εφαρμογή του Συστήματος Μεταφοράς και Συσσώ¬ 
ρευσης Πιστωτικών Μονάδων. 2 

Διαδικασία ελέγχου νομιμότητας διορισμού κατόπιν 
εκλογής ή εξέλιξης και μονιμοποίησης μελών ΔΕΠ 
Πανεπιστημίων. 3 


ΑΠΟΦΑΣΕΙ Σ 

Αριθμ. Φ.821/2318Τ/89676/Ζ1 (1) 


Συμπλήρωση της υπ’ αριθμ. Φ.821/Κ536/Ζ1/3550/30.7.1996 
(ΦΕΚ 693/19.8.1996/τ. Β') απόφασης του Υπουργείου 
Εθνικής Παιδείας και Θρησκευμάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. Ια του ν. 2413/1996 
(ΦΕΚ 124/τ. Α') «Η ελληνική παιδεία στο εξωτερικό, η 
διαπολιτισμική εκπαίδευση και άλλες διατάξεις». 

2. Την υπ’ αριθμ. Φ.821/Κ536/Ζ1/3550/30.7.1996 (ΦΕΚ 693/ 
τ. Β'/19.8.1996) απόφαση της Υπουργού Εθνικής Παιδείας 
και Θρησκευμάτων, περί καθορισμού της έδρας, της 
σύνθεσης και του τρόπου συγκρότησης του Δ.Σ. του 
Ι.Π.Ο.Δ.Ε., όπως συμπληρώθηκε με την υπ’ αριθμ. Φ.821.2/ 
Ε132/Ζ1/6310/3.10.1996 όμοια και τροποποιήθηκε με τις 
υπ’ αριθμ. Φ.821/Α144/Ζ1/191/28.4.1999 (ΦΕΚ 679/17.5.1999/τ. 
Β') και Φ.821/Τ278/Ζ1/4596/1.12.1999 (ΦΕΚ 2140/10.12.1999/τ. 
Β') όμοιες αποφάσεις, την υπ’ αριθμ. Φ.821/3521/14481/ 
Ζ1 (ΦΕΚ 167/17.2.2003 τ. Β') και τη Φ.821/8591/31516 /Ζ1- 
19.3.2007 (ΦΕΚ 538 τ. Β'/16.4.2007). 

3. Τις ανάγκες της Υπηρεσίας. 

4. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Συμπληρώνουμε την υπ’ αριθμ. Φ.821 /Κ536/Ζ1/3550/ 
30.7.1996 απόφαση όπως συμπληρώθηκε και τροποποι¬ 


ήθηκε κατά τα ανωτέρω, κατά το μέρος που αφορά 
την παράγραφο 3 αυτής, ως εξής... «Μετά τη λήξη της 
τριετούς θητείας, δύναται να ανανεωθεί η θητεία του 
Διοικητικού Συμβουλίου (Δ.Σ.) ή του Προέδρου ή του 
Αντιπροέδρου ή κάποιων εκ των μελών του Δ.Σ. του 
Ι.Π.Ο.Δ.Ε. για μια ακόμη τριετία». 

Κατά τα λοιπά ισχύει η απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ5/89656/Β3 (2) 

Εφαρμογή του Συστήματος Μεταφοράς και Συσσώ¬ 
ρευσης Πιστωτικών Μονάδων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την από 19.9.2003 κοινή ανακοίνωση των Ευρωπαίων 
Υπουργών Παιδείας στη Διάσκεψη του Βερολίνου για 
την υλοποίηση του Ευρωπαϊκού Χώρου Ανώτατης Εκ¬ 
παίδευσης και τη σημασία της υιοθέτησης των αρχών 
και κανόνων του Ευρωπαϊκού Συστήματος Μεταφοράς 
και Συσσώρευσης Πιστωτικών Μονάδων (Ευωρθεη Οβάϋ 
ΤΓαηείθΓ επά ΑοουπιαΙθΙιοη δγείβπι, ΕΘΤ3) για την εφαρ¬ 
μογή των ευρωπαϊκών προγραμμάτων. 

2. Τις διατάξεις: 

α. Των άρθρων 14 και 16 του ν. 3374/2005 «Διασφάλι¬ 
ση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων. 
Παράρτημα διπλώματος» (Α' 189). 

β. Του τελευταίου εδαφίου της παραγράφου 1 του 
άρθρου 16 του ν. 3549/2007 «Μεταρρύθμιση του θεσμι¬ 
κού πλαισίου για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 69). 

γ. Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα που κωδικοποι- 
ήθηκε με το άρθρο πρώτο του π.δ. 63/2005 (Α' 98). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

1. Τα Ανώτατα Εκπαιδευτικά Ιδρύματα (Α.Ε.Ι.) οργανώ¬ 
νουν τα προγράμματα προπτυχιακών και μεταπτυχιακών 
σπουδών τους με βάση το ευρωπαϊκό σύστημα μετα¬ 
φοράς και συσσώρευσης πιστωτικών μονάδων, ώστε τα 
προγράμματα σπουδών να μπορούν να περιγραφούν με 
την απόδοση πιστωτικών μονάδων σε όλα τα αυτοτελή 
εκπαιδευτικά συστατικά στοιχεία και δραστηριότητες 
που τα συνθέτουν και να είναι επίσης δυνατή η μετα¬ 
φορά και συσσώρευση επιτυχών επιδόσεων σε άλλα 
αντίστοιχα προγράμματα σπουδών του ιδίου ή άλλου 
Α.Ε.Ι. σε εθνικό και ευρωπαϊκό επίπεδο. 

Το ευρωπαϊκό σύστημα μεταφοράς και συσσώρευσης 
πιστωτικών μονάδων βασίζεται στον φόρτο εργασίας, 
τον οποίο απαιτείται να καταβάλει κάθε φοιτητής ή 
σπουδαστής για να επιτύχει τους αντικειμενικούς στό¬ 
χους ενός προγράμματος σπουδών, ανάλογα με τα 
εκάστοτε μαθησιακά αποτελέσματα και τις γνώσεις, 
ικανότητες και δεξιότητες που επιδιώκεται να αποκτη¬ 
θούν μετά την επιτυχή ολοκλήρωσή του. 

Ο φόρτος εργασίας συνίσταται στον χρόνο που υπο¬ 
λογίζεται ότι χρειάζεται να δαπανήσει κατά μέσο όρο 
ένας φοιτητής ή σπουδαστής για να ολοκληρώσει επιτυ- 
χώς όλες τις προγραμματισμένες εκπαιδευτικές διαδι¬ 
κασίες και να επιτύχει τα μαθησιακά αποτελέσματα που 
καθορίζονται εκάστοτε επακριβώς για κάθε επιμέρους 
αυτοτελές εκπαιδευτικό συστατικό στοιχείο ή δραστη¬ 
ριότητα του προγράμματος σπουδών, όπως η παρακο¬ 
λούθηση παραδόσεων, φροντιστηριακών ασκήσεων ή 
εργαστηρίων, η συμμετοχή σε σεμινάρια, η ανεξάρτητη 
ιδιωτική μελέτη, η προετοιμασία εργασιών, η πρακτική 
άσκηση, η συμμετοχή σε εξετάσεις, η εκπόνηση πτυχι¬ 
ακής ή διπλωματικής εργασίας κ.λπ. 

Μαθησιακά αποτελέσματα είναι το σύνολο των γνώ¬ 
σεων, ικανοτήτων και δεξιοτήτων που οι φοιτητές ή 
σπουδαστές θα πρέπει να γνωρίζουν, να καταλαβαίνουν 
ή να είναι σε θέση να κάνουν μετά την επιτυχή ολο¬ 
κλήρωση μιας συγκεκριμένης εκπαιδευτικής διαδικασί¬ 
ας, μακράς ή βραχείας. Τα μαθησιακά αποτελέσματα 
καθορίζονται εκάστοτε επακριβώς από τους οικείους 
διδάσκοντες ή υπεύθυνους για κάθε επιμέρους αυτο¬ 
τελές εκπαιδευτικό συστατικό στοιχείο και δραστηρι¬ 
ότητα του προγράμματος σπουδών και περιγράφονται 
αναλυτικά στον Ενημερωτικό Οδηγό Σπουδών κάθε Α.Ε.Ι. 
σύμφωνα με τα οριζόμενα στα άρθρα 2 και 3 της πα¬ 
ρούσας απόφασης. 

2. Οι πιστωτικές μονάδες εκφράζουν τον φόρτο ερ¬ 
γασίας που απαιτεί κάθε αυτοτελές εκπαιδευτικό συ¬ 
στατικό στοιχείο ή δραστηριότητα του προγράμματος 
σπουδών για να επιτευχθούν οι αντικειμενικοί στόχοι 
ή τα μαθησιακά αποτελέσματα που επιδιώκονται εκά¬ 
στοτε με κάθε τέτοιο συγκεκριμένο στοιχείο ή δραστη¬ 
ριότητα, σε σχέση με τον συνολικό φόρτο εργασίας 
που απαιτείται για την επιτυχή ολοκλήρωση ενός (1) 
ακαδημαϊκού έτους πλήρους φοίτησης. 

Οι πιστωτικές μονάδες αποδίδονται σε κάθε μάθημα 
(παράδοση, σεμινάριο κ.λπ.), πρακτική άσκηση, πτυχι¬ 
ακή ή διπλωματική εργασία και ο,τιδήποτε άλλο είναι 
απαραίτητο σύμφωνα με το πρόγραμμα σπουδών για 
την επίτευξη των εκάστοτε επιδιωκόμενων μαθησιακών 
αποτελεσμάτων, ανάλογα με το αντικείμενο κάθε προ¬ 
γραμματισμένης εκπαιδευτικής διαδικασίας. 


Οι πιστωτικές μονάδες αναγνωρίζονται στους φοι¬ 
τητές ή σπουδαστές μόνο μετά από επιτυχή εξέταση 
και αντίστοιχη απόδειξη του βαθμού επιτυχίας των 
εκάστοτε αντικειμενικών στόχων ή των μαθησιακών 
αποτελεσμάτων που επιδιώκονται με κάθε αυτοτελές 
εκπαιδευτικό συστατικό στοιχείο ή δραστηριότητα του 
προγράμματος σπουδών. 

3. Το ελάχιστο και ανώτατο όριο πιστωτικών μονάδων 
που μπορούν να αποδοθούν συνολικά σε ένα πρόγραμ¬ 
μα προπτυχιακών ή μεταπτυχιακών σπουδών, ανάλογα 
με τη συνολική διάρκειά του, κατανέμεται μεταξύ των 
ακαδημαϊκών ετών με βάση τον ελάχιστο δυνατό αριθμό 
εξαμήνων που απαιτούνται για τη λήψη του πτυχίου ή 
του μεταπτυχιακού διπλώματος. 

Ο φόρτος εργασίας που απαιτείται να καταβάλει 
κάθε φοιτητής ή σπουδαστής κατά τη διάρκεια ενός 
(1) ακαδημαϊκού έτους πλήρους φοίτησης που περιλαμ¬ 
βάνει κατά μέσο όρο τριάντα έξι (36) έως σαράντα 
(40) πλήρεις εβδομάδες διδασκαλίας, προετοιμασίας 
και εξετάσεων, αποτιμάται μεταξύ χιλίων πεντακοσίων 
(1.500) και χιλίων οκτακόσιων (1.800) ωρών εργασίας, οι 
οποίες αντιστοιχούν σε εξήντα (60) πιστωτικές μονάδες. 
Ο φόρτος εργασίας αποτιμάται ανά εξάμηνο μεταξύ 
επτακοσίων πενήντα (750) και εννιακοσίων (900) ωρών 
εργασίας, οι οποίες αντιστοιχούν σε τριάντα (30) πι¬ 
στωτικές μονάδες, και ανά τρίμηνο μεταξύ πεντακοσίων 
(500) και εξακοσίων (600) ωρών εργασίας, οι οποίες 
αντιστοιχούν σε είκοσι (20) πιστωτικές μονάδες. Στις 
περιπτώσεις αυτές μία (1) πιστωτική μονάδα αντιστοιχεί 
σε είκοσι πέντε (25) έως τριάντα (30) ώρες εργασίας. 

Σε εξαιρετικές περιπτώσεις εντατικών προγραμμάτων 
μεταπτυχιακών σπουδών, στα οποία ένα (1) ακαδημα¬ 
ϊκό έτος πλήρους φοίτησης περιλαμβάνει κατά μέσο 
όρο σαράντα έξι (46) έως πενήντα δύο (52) πλήρεις 
εβδομάδες διδασκαλίας, προετοιμασίας και εξετάσεων 
χωρίς να προβλέπονται φοιτητικές διακοπές, ο φόρτος 
εργασίας είναι δυνατόν να αποτιμάται μεταξύ χιλίων 
οκτακόσιων εβδομήντα πέντε (1.875) και δύο χιλιάδων 
διακοσίων πενήντα (2.250) ωρών εργασίας, οι οποί¬ 
ες αντιστοιχούν σε εβδομήντα πέντε (75) πιστωτικές 
μονάδες ανά ακαδημαϊκό έτος. Οι περιπτώσεις αυτές 
πρέπει να αναφέρονται ειδικά με πλήρη και αναλυτική 
τεκμηρίωση στον Ενημερωτικό Οδηγό Σπουδών κάθε 
Α.Ε.Ι. σύμφωνα με τα οριζόμενα στα άρθρα 2 και 3 της 
παρούσας απόφασης. 

4. Αρμόδια όργανα για την απόδοση πιστωτικών μονά¬ 
δων σε κάθε αυτοτελές εκπαιδευτικό συστατικό στοιχείο 
και δραστηριότητα του προγράμματος σπουδών είναι η 
Γενική Συνέλευση ή το Συμβούλιο του οικείου Τμήματος 
του Α.Ε.Ι. σε περίπτωση προγράμματος προπτυχιακών 
σπουδών και η Γ ενική Συνέλευση ειδικής σύνθεσης σε 
περίπτωση προγράμματος μεταπτυχιακών σπουδών. Τα 
αρμόδια όργανα προβαίνουν στην απόδοση των πιστω¬ 
τικών μονάδων με ανάλογη αντιστοίχιση του φόρτου 
εργασίας που εκτιμάται ότι απαιτείται για την επίτευξη 
των αντικειμενικών στόχων ή των μαθησιακών αποτελε¬ 
σμάτων, όπως καθορίζονται εκάστοτε από τους οικείους 
διδάσκοντες ή υπεύθυνους για καθένα από τα αυτοτελή 
εκπαιδευτικά συστατικά στοιχεία και δραστηριότητες 
του προγράμματος σπουδών. 

Οι πιστωτικές μονάδες που αποδίδονται σε κάθε αυ¬ 
τοτελές εκπαιδευτικό συστατικό στοιχείο ή δραστηρι¬ 
ότητα του προγράμματος σπουδών δεν επιτρέπεται σε 

καμία περίπτωση να υπολογίζονται αποκλειστικά ή κατά 
κύριο λόγο με βάση τις ώρες διδασκαλίας ή παρακολού¬ 
θησης ή τις διδακτικές μονάδες των μαθημάτων και τον 
ελάχιστο αριθμό διδακτικών μονάδων που απαιτείται 
σύμφωνα με το πρόγραμμα σπουδών για τη λήψη του 
πτυχίου ή του μεταπτυχιακού διπλώματος. 

Δεν επιτρέπεται να περιλαμβάνονται σε κανένα πρό¬ 
γραμμα σπουδών αυτοτελή εκπαιδευτικά συστατικά 
στοιχεία και δραστηριότητες, στα οποία μπορούν να 
αποδοθούν λιγότερες από δύο (2) πιστωτικές μονά¬ 
δες. 

Αρθρο 2 

1. Τα κατά περίπτωση αρμόδια όργανα των οικείων 
Τμημάτων των Α.Ε.Ι. έχουν τη γενική ευθύνη για τη δια¬ 
μόρφωση των προγραμμάτων προπτυχιακών και μετα¬ 
πτυχιακών σπουδών τους και την απόδοση πιστωτικών 
μονάδων σε όλα τα αυτοτελή εκπαιδευτικά συστατι¬ 
κά στοιχεία και δραστηριότητες που τα συνθέτουν. Η 
απόδοση των πιστωτικών μονάδων γίνεται σε καθένα 
από αυτά με βάση την εκτίμηση των διδασκόντων ή 
υπευθύνων για τον φόρτο εργασίας που απαιτείται να 
καταβάλει κάθε φοιτητής ή σπουδαστής για την επί¬ 
τευξη των αντικειμενικών στόχων ή των μαθησιακών 
αποτελεσμάτων που επιδιώκονται εκάστοτε με κάθε 
τέτοιο συγκεκριμένο στοιχείο ή δραστηριότητα, λαμ- 
βανομένου υπόψη του συνολικού φόρτου εργασίας που 
απαιτείται για την επιτυχή ολοκλήρωση ενός (1) ακαδη¬ 
μαϊκού έτους πλήρους φοίτησης και του ελάχιστου και 
ανώτατου ορίου πιστωτικών μονάδων που μπορούν να 
αποδοθούν συνολικά σε ένα πρόγραμμα προπτυχιακών 
ή μεταπτυχιακών σπουδών. 

2. Οι διδάσκοντες ή υπεύθυνοι για κάθε επιμέρους 
αυτοτελές εκπαιδευτικό συστατικό στοιχείο ή δρα¬ 
στηριότητα του προγράμματος σπουδών στο οποίο 
συμμετέχουν καθορίζουν και περιγράφουν τους αντικει¬ 
μενικούς στόχους ή τα μαθησιακά αποτελέσματα που 
επιδιώκεται να αποκτηθούν μετά την επιτυχή ολοκλή¬ 
ρωση κάθε συγκεκριμένης εκπαιδευτικής διαδικασίας. 
Με βάση τους στόχους και τα αποτελέσματα αυτά οι 
οικείοι διδάσκοντες ή υπεύθυνοι προβαίνουν με ευθύνη 
τους σε μια κατ’ αρχήν εκτίμηση του φόρτου εργασίας 
που υπολογίζουν θεωρητικά ότι απαιτείται να καταβάλει 
κατά μέσο όρο ένας φοιτητής ή σπουδαστής για την 
επίτευξή τους. 

Οι οικείοι διδάσκοντες ή υπεύθυνοι προβαίνουν περι¬ 
οδικά σε τακτικά χρονικά διαστήματα, με τη συμμετοχή 
των φοιτητών ή σπουδαστών και με κάθε πρόσφορο 
τρόπο (π.χ. με ερωτηματολόγια, ημερολογιακή καταγρα¬ 
φή του χρόνου μάθησης) σε μια εμπειρική επανεξέταση 
της αρχικής τους εκτίμησης και σε ενδεχόμενη αναθε¬ 
ώρησή της, αν προκύπτει τεκμηριωμένα ότι ο φόρτος 
εργασίας που είχε αρχικά υπολογιστεί δεν ανταποκρί- 
νεται σε ρεαλιστικά δεδομένα. Η αναθεώρηση γίνεται 
με ευθύνη των οικείων διδασκόντων ή υπευθύνων είτε 
με αναπροσαρμογή του φόρτου εργασίας προς τους 
αντικειμενικούς στόχους ή τα μαθησιακά αποτελέσμα¬ 
τα που επιδιώκονται εκάστοτε με κάθε συγκεκριμένη 
εκπαιδευτική διαδικασία είτε αντιστρόφως. 

Κατά τον υπολογισμό του εκτιμώμενου φόρτου εργα¬ 
σίας πρέπει να λαμβάνονται υπόψη όλες οι προγραμμα¬ 
τισμένες εκπαιδευτικές διαδικασίες που προβλέπονται 
για κάθε επιμέρους αυτοτελές εκπαιδευτικό συστατικό 


στοιχείο ή δραστηριότητα του προγράμματος σπουδών, 
σε συνδυασμό με τους επιδιωκόμενους αντικειμενικούς 
στόχους ή τα μαθησιακά αποτελέσματα και τον χρόνο 
που χρειάζεται να δαπανήσουν οι φοιτητές ή σπουδα¬ 
στές για την επιτυχή ολοκλήρωσή τους ανάλογα με το 
αντικείμενο και το είδος κάθε συγκεκριμένης εκπαιδευ¬ 
τικής διαδικασίας και τον τρόπο εξέτασης και απόδειξης 
του βαθμού επιτυχίας των στόχων και αποτελεσμάτων 
που επιδιώκονται με αυτή. Οι ώρες στις οποίες απο- 
τιμάται ο φόρτος εργασίας πρέπει επίσης να ανταπο- 
κρίνονται στις πιστωτικές μονάδες που αποδίδονται 
σε κάθε αυτοτελές εκπαιδευτικό συστατικό στοιχείο ή 
δραστηριότητα του προγράμματος σπουδών, σε σχέση 
με τον συνολικό φόρτο εργασίας που απαιτείται να κα¬ 
ταβάλει κάθε φοιτητής ή σπουδαστής κατά τη διάρκεια 
ενός (1) ακαδημαϊκού έτους πλήρους φοίτησης. 

3. Εναλλακτικά, αντί της απόδοσης κάθε φορά δια¬ 
φορετικού αριθμού πιστωτικών μονάδων σε κάθε επι¬ 
μέρους αυτοτελές εκπαιδευτικό συστατικό στοιχείο ή 
δραστηριότητα του προγράμματος σπουδών, τα αρμό¬ 
δια όργανα μπορούν να προβαίνουν σε τυποποίηση του 
εκτιμώμενου φόρτου εργασίας με την ενιαία απόδοση 
ενός συγκεκριμένου αριθμού πιστωτικών μονάδων (ή 
ενός ακέραιου πολλαπλάσιου αριθμού αυτών) σε κάθε 
τέτοιο συγκεκριμένο στοιχείο ή δραστηριότητα, οι οποί¬ 
ες αντιστοιχούν σε ανάλογο ενιαίο φόρτο εργασίας. 
Στις περιπτώσεις αυτές η τυποποίηση πρέπει να γίνεται 
με βάση αυτοτελή εκπαιδευτικά συστατικά στοιχεία και 
δραστηριότητες που καθορίζονται με αξιόπιστα τυπι¬ 
κά και ουσιαστικά κριτήρια, ώστε να μην αποκλίνουν 
ουσιωδώς μεταξύ τους ως προς την έκταση και τις 
ποιοτικές και ποσοτικές απαιτήσεις σε σχέση με ολό¬ 
κληρο το πρόγραμμα σπουδών, και τα οποία ως προς 
τα χαρακτηριστικά αυτά χρησιμεύουν ως πρότυπα για 
την τυποποίηση. 

Τα ανωτέρω πρότυπα, συμπεριλαμβανομένου του 
φόρτου εργασίας και των πιστωτικών μονάδων που 
αποδίδονται σε αυτά, πρέπει να περιγράφονται ανα¬ 
λυτικά τουλάχιστον ως προς το περιεχόμενο, τα μα¬ 
θησιακά αποτελέσματα, τη μέθοδο διδασκαλίας, τις 
προϋποθέσεις κατάλληλης προετοιμασίας και επιτυχούς 
συμμετοχής και εξέτασης, τον τρόπο βαθμολόγησης, 
αντιστοίχισης του βαθμού επιτυχίας και απόδοσης πι¬ 
στωτικών μονάδων, το εξάμηνο, τη διάρκεια, τη συχνό¬ 
τητα επανάληψης, τον απαιτούμενο συνολικό φόρτο 
εργασίας και τον ενιαίο αριθμό των αποδιδόμενων 
πιστωτικών μονάδων. Ο καθορισμός και η περιγραφή 
των προτύπων πρέπει να γίνεται με βάση τις εκτιμή¬ 
σεις των διδασκόντων ή υπευθύνων για καθένα από 
αυτά και ο φόρτος εργασίας για κάθε πρότυπο πρέπει 
να προκύπτει από το σύνολο των προγραμματισμένων 
εκπαιδευτικών διαδικασιών στις οποίες απαιτείται να 
συμμετάσχει επιτυχώς ο φοιτητής ή σπουδαστής ενόψει 
των μαθησιακών αποτελεσμάτων που επιδιώκονται με 
αυτό και του χρόνου που χρειάζεται να δαπανήσει για 
την επιτυχή ολοκλήρωσή τους. 

Οι διαδικασίες περιοδικής επανεξέτασης του εκτιμώμε¬ 
νου φόρτου εργασίας για κάθε πρότυπο από τους φοι¬ 
τητές ή σπουδαστές και ενδεχόμενης αναθεώρησής του 
σε περίπτωση ουσιώδους απόκλισης από τον πραγματικά 
απαιτούμενο φόρτο εργασίας εφαρμόζονται και στις πε¬ 
ριπτώσεις τυποποίησης του φόρτου εργασίας και απόδο¬ 
σης πιστωτικών μονάδων με τη χρήση προτύπων. 

Άρθρο 3 

1. Οι απαραίτητες τυπικές προϋποθέσεις για την ορθή 
και πλήρη εφαρμογή του ευρωπαϊκού συστήματος με¬ 
ταφοράς και συσσώρευσης πιστωτικών μονάδων εί¬ 
ναι τα έγγραφα πληροφόρησης και τεκμηρίωσης της 
εφαρμογής του συστήματος. Τα έγγραφα αυτά είναι 
τουλάχιστον τα εξής: 

α) Ο Ενημερωτικός Οδηγός Σπουδών (ΙηΐοΓπιαϋοη 
ΡαοΚαρβ/ΟουΓδθ ΟαίαΙορυο) του Ιδρύματος, ο οποίος 
περιγράφει αναλυτικά τα προγράμματα προπτυχιακών 
και μεταπτυχιακών σπουδών όλων των Τμημάτων του 
οικείου Α.Ε.Ι., ώστε το περιεχόμενό τους να καθίστα¬ 
ται προσιτό και κατανοητό και να παρέχονται σε κάθε 
ενδιαφερόμενο λεπτομερείς πληροφορίες για όλα τα 
επιμέρους αυτοτελή εκπαιδευτικά συστατικά στοιχεία 
και δραστηριότητες που τα συνθέτουν. Ο Οδηγός συ- 
ντάσσεται με ευθύνη του οικείου Ιδρύματος και πρέπει 
να δημοσιεύεται στην ελληνική και αγγλική γλώσσα στο 
διαδικτυακό τόπο ή στην ιστοσελίδα του Ιδρύματος και 
να εκτυπώνεται σε ένα συνολικό έντυπο ή σε περισ¬ 
σότερα τμηματικά έντυπα. Ο Οδηγός πρέπει επίσης 
να είναι προσβάσιμος σε άτομα που αντιμετωπίζουν 
προβλήματα όρασης και να επικαιροποιείται σε τακτικά 
χρονικά διαστήματα και τουλάχιστον μια φορά ετησίως. 
Προηγούμενες εκδόσεις του πρέπει να παραμένουν και 
να είναι διαθέσιμες στο διαδικτυακό τόπο ή στην ιστο¬ 
σελίδα του Ιδρύματος για εύλογο χρονικό διάστημα. Ο 
ανωτέρω Οδηγός πρέπει να περιέχει όλα τα στοιχεία 
και τις πληροφορίες που αναφέρονται στο παράρτημα 
(ΟΐιοοΙώδΙ) που δημοσιεύεται στην ελληνική και αγγλική 
γλώσσα και συνοδεύει την παρούσα απόφαση, συμπερι¬ 
λαμβανομένων των πληροφοριών για τους αλλοδαπούς 
φοιτητές. 

β) Το Πιστοποιητικό Αναλυτικής Βαθμολογίας 
(ΤΓαηεοπρΙ οΐ Βοοοιάδ), το οποίο πιστοποιεί τις εκάστοτε 
επιδόσεις του φοιτητή ή σπουδαστή με την αναλυτική 
καταγραφή των μαθημάτων που παρακολούθησε και 
εξετάστηκε, τις διδακτικές και πιστωτικές μονάδες που 
συγκέντρωσε, τους βαθμούς επιτυχίας που έλαβε και, 
εφόσον είναι εφικτό, τους αντίστοιχους βαθμούς του 
ευρωπαϊκού συστήματος μεταφοράς και συσσώρευσης 
πιστωτικών μονάδων, όπως υπολογίζονται σύμφωνα με 
τα οριζόμενα στο άρθρο 4 της παρούσας απόφασης. 
Το Πιστοποιητικό εκδίδεται στην ελληνική και αγγλική 
γλώσσα και πρέπει να περιέχει όλα τα ανωτέρω στοι¬ 
χεία που αναφέρονται στο σχετικό έντυπο. 

2. Εκτός από τα έγγραφα πληροφόρησης και τεκμηρί¬ 
ωσης που αναφέρονται στην προηγούμενη παράγραφο 
απαιτούνται επιπλέον, ειδικά σε περίπτωση μεταφοράς 
πιστωτικών μονάδων, και τα ακόλουθα έγγραφα: 

α) Το Έντυπο Αίτησης του φοιτητή ή σπουδαστή 
(δΐυάθηΐ ΑρρΙίοαΙίοπ Εογπι), το οποίο πρέπει να συμπλη¬ 
ρώνεται από φοιτητές ή σπουδαστές που επιθυμούν 
να συμμετάσχουν σε ένα πρόγραμμα κινητικότητας και 
ανταλλαγής φοιτητών ή σπουδαστών και σκοπεύουν να 
πραγματοποιήσουν μια συγκεκριμένη και χρονικά περι¬ 
ορισμένη περίοδο σπουδών σε αλλοδαπό Α.Ε.Ι. Η αίτηση 
πρέπει να συμπληρώνεται στην αγγλική γλώσσα και να 
περιέχει όλα τα ουσιώδη πληροφοριακά στοιχεία που 
αναφέρονται στο σχετικό έντυπο. Περαιτέρω πληροφο¬ 
ριακά στοιχεία μπορούν να ζητούνται από αλλοδαπά 
Α.Ε.Ι. με χωριστό έντυπο. 


β) Η Εκπαιδευτική Συμφωνία (ίθαπτίπρ ΑρΓοοπιοπΙ) με¬ 
ταξύ των Ιδρυμάτων προέλευσης και υποδοχής, στην 
οποία περιλαμβάνεται ο κατάλογος των μαθημάτων 
που έχουν συμφωνηθεί μεταξύ των εξουσιοδοτημένων 
εκπροσώπων των εμπλεκόμενων Ιδρυμάτων και του 
φοιτητή ή σπουδαστή ότι μπορεί να παρακολουθήσει 
ο διακινούμενος φοιτητής ή σπουδαστής στο αλλοδαπό 
Α.Ε.Ι. για μια συγκεκριμένη και χρονικά περιορισμένη 
περίοδο σπουδών στο πλαίσιο συμμετοχής του σε ένα 
πρόγραμμα κινητικότητας και ανταλλαγής φοιτητών ή 
σπουδαστών. Για κάθε επιμέρους μάθημα του καταλό¬ 
γου πρέπει να αναγράφονται ο τίτλος, ο κωδικός αριθ¬ 
μός και οι πιστωτικές μονάδες του μαθήματος. Η Συμ¬ 
φωνία είναι τριμερής και πρέπει να υπογράφεται πριν 
από την αναχώρηση του φοιτητή ή σπουδαστή και να 
επικαιροποιείται αμέσως, με τις αντίστοιχες υπογραφές 
και των τριών μερών, σε περίπτωση μεταγενέστερων 
τροποποιήσεων. Η Συμφωνία, μαζί με το Πιστοποιητι¬ 
κό Αναλυτικής Βαθμολογίας, διασφαλίζει την πλήρη 
αναγνώριση και μεταφορά πιστωτικών μονάδων των 
μαθημάτων, στα οποία εξετάστηκε επιτυχώς ο φοιτητής 
ή σπουδαστής στο αλλοδαπό Α.Ε.Ι. Η Συμφωνία πρέπει 
να συντάσσεται στην αγγλική γλώσσα και να περιέχει 
όλα τα στοιχεία και τις πληροφορίες που αναφέρονται 
στο σχετικό έντυπο. 

Παράλληλα με την Εκπαιδευτική Συμφωνία, το'Ιδρυμα 
προέλευσης μπορεί να προβαίνει στην έγκριση ενός 
Φύλλου Αναγνώρισης (Βθοορηίίίοη δΐιοβΐ), στο οποίο 
δηλώνει δεσμευτικά από ποια μαθήματα απαλλάσσε¬ 
ται κάθε διακινούμενος φοιτητής ή σπουδαστής μετά 
την επιτυχή περάτωση της περιόδου σπουδών του στο 
αλλοδαπό Α.Ε.Ι. 

γ) Το Πιστοποιητικό Αναλυτικής Βαθμολογίας 
(ΤΓβηδοπρΐ οΐ Βθοοίόε), το οποίο πρέπει να αποστέλλεται 
από το Ίδρυμα προέλευσης πριν από την αναχώρηση 
κάθε διακινούμενου φοιτητή ή σπουδαστή του και να 
επιστρέφεται συμπληρωμένο από το Ίδρυμα υποδοχής 
μετά το πέρας της περιόδου σπουδών στο αλλοδαπό 
Α.Ε.Ι. 

δ) Το Πιστοποιητικό Αναγνώρισης (Ρτοοΐ οΐ Βθοορπίΐίοη), 
με το οποίο τοΊδρυμα προέλευσης πιστοποιεί την πλή¬ 
ρη αναγνώριση και μεταφορά πιστωτικών μονάδων των 
μαθημάτων, στα οποία εξετάστηκε επιτυχώς κάθε δια- 
κινούμενος φοιτητής ή σπουδαστής του σε αλλοδαπό 
Α.Ε.Ι. 

3. Το παράρτημα (ΟΐιοοΙώδϊ) και όλα τα σχετικά έντυπα 
που αναφέρονται στις προηγούμενες παραγράφους, κα¬ 
θώς και τα στοιχεία που πρέπει να περιλαμβάνονται στα 
αντίστοιχα έντυπα που συμπληρώνουν οι διδάσκοντες ή 
υπεύθυνοι για κάθε επιμέρους αυτοτελές εκπαιδευτικό 
συστατικό στοιχείο ή δραστηριότητα του προγράμμα¬ 
τος σπουδών και οι φοιτητές ή σπουδαστές σύμφωνα 
με τα οριζόμενα στο άρθρο 2 της παρούσας απόφασης, 
είναι πλήρως διαθέσιμα σε ηλεκτρονική μορφή στην 
επίσημη ιστοσελίδα της Ευρωπαϊκής Επιτροπής με πε¬ 
ραιτέρω οδηγίες, πληροφορίες και υποδείγματα, μαζί με 
πλήρη κατάλογο των Εθνικών Συντονιστών/Συμβούλων 
του Ευρωπαϊκού Συστήματος Μεταφοράς και Συσσώ¬ 
ρευσης Πιστωτικών Μονάδων (ΕΟΤδ/ϋδ ΟουηδθΙοΓδ). 

Αρθρο 4 

1. Γ ια την πληρέστερη διαφάνεια, σωστότερη κατανόη¬ 
ση και συγκρισιμότητα της αξιολόγησης των επιδόσεων 

των φοιτητών ή σπουδαστών με βάση την ισχύουσα 
απόλυτη κλίμακα βαθμολογίας μηδέν (0) έως δέκα (10) 
οι φοιτητές ή σπουδαστές κατηγοριοποιούνται ανάλο¬ 
γα με τις επιδόσεις τους σε ομάδες επιτυχόντων και 
αποτυχόντων. Οι επιτυχείς επιδόσεις των φοιτητών ή 
σπουδαστών κατηγοριοποιούνται περαιτέρω σε πέντε 
υπο-ομάδες: οι καλύτεροι επιτυχόντες σε ποσοστό 10% 
βαθμολογούνται με τον βαθμό Α, οι επόμενοι σε πο¬ 
σοστό 25% με τον βαθμό Β, οι επόμενοι σε ποσοστό 
30% με τον βαθμό Ο, οι επόμενοι σε ποσοστό 25% με 
τον βαθμό ϋ και οι τελευταίοι επιτυχόντες σε ποσοστό 
10% με τον βαθμό Ε. 

Σχηματικά, η κατηγοριοποίηση των επιδόσεων των 
επιτυχόντων φοιτητών ή σπουδαστών γίνεται με βάση 
την ακόλουθη σχετική κλίμακα βαθμολογίας του ευ¬ 
ρωπαϊκού συστήματος μεταφοράς και συσσώρευσης 
πιστωτικών μονάδων: 


Βαθμοί ΕΟΤδ 

Ποσοστό φοιτητών/σπουδαστών που 
συνήθως επιτυγχάνουν τον βαθμό 

Βαθμός Α 

Για τους καλύτερους επιτυχόντες σε 
ποσοστό 10% 

Βαθμός Β 

Γ ια τους επόμενους επιτυχόντες σε 
ποσοστό 25% 

Βαθμός 0 

Γ ια τους επόμενους επιτυχόντες σε 
ποσοστό 30% 

Βαθμός ϋ 

Γ ια τους επόμενους επιτυχόντες σε 
ποσοστό 25% 

Βαθμός Ε 

Γ ια τους τελευταίους επιτυχόντες 
σε ποσοστό 10%. 


Οι επιδόσεις των μη επιτυχόντων φοιτητών ή σπου¬ 
δαστών κατηγοριοποιούνται αντίστοιχα με βάση το 
ευρωπαϊκό σύστημα μεταφοράς και συσσώρευσης πι¬ 
στωτικών μονάδων σε δύο υπο-ομάδες: Οι φοιτητές ή 
σπουδαστές που περιλαμβάνονται στην πρώτη υπο¬ 
ομάδα βαθμολογούνται με τον βαθμό ΡΧ, ο οποίος ση¬ 
μαίνει «Ανεπιτυχής εξέταση - Χρειάζονται ορισμένες 
ακόμη βελτιώσεις, ώστε να μπορεί να κριθεί επιτυχής 
η επίδοση», ενώ οι φοιτητές ή σπουδαστές που περι¬ 
λαμβάνονται στην δεύτερη υπο-ομάδα βαθμολογούνται 
με τον βαθμό Ρ, ο οποίος σημαίνει «Ανεπιτυχής εξέταση 
- Χρειάζονται ουσιώδεις επιπλέον βελτιώσεις». 

2. Προϋπόθεση για την αξιόπιστη αντιστοίχιση του 
βαθμού του μαθήματος και κάθε άλλου αυτοτελούς 
εκπαιδευτικού συστατικού στοιχείου ή δραστηριό¬ 
τητας του προγράμματος σπουδών με την ανωτέρω 
βαθμολογία του ευρωπαϊκού συστήματος μεταφοράς 
και συσσώρευσης πιστωτικών μονάδων είναι η κατη- 
γοριοποίηση των επιδόσεων των φοιτητών ή σπου¬ 
δαστών με αναφορά σε ομάδες, οι οποίες περιλαμ¬ 
βάνουν έναν ελάχιστο επαρκή αριθμό τουλάχιστον 
εκατό (100) φοιτητών ή σπουδαστών που συμμετείχαν 
στις εξετάσεις ή, διαφορετικά, σε συγκριτικά στατι¬ 
στικά στοιχεία, τα οποία αναφέρονται στις επιδόσεις 
των φοιτητών ή σπουδαστών τουλάχιστον των τριών 
(3) τελευταίων ακαδημαϊκών ετών. Για το σκοπό αυτό 
κάθε Τμήμα των Α.Ε.Ι. συγκεντρώνει και επεξεργάζεται 
τα απαραίτητα στατιστικά στοιχεία για τη δημιουργία 
και τήρηση σχετικής βάσης δεδομένων. Αν ο αριθμός 
των φοιτητών ή σπουδαστών που συμμετείχαν στις 
εξετάσεις δεν είναι επαρκής ή δεν υπάρχουν επαρκή 
συγκριτικά στατιστικά στοιχεία, η αντιστοίχιση των 
επιδόσεων των φοιτητών ή σπουδαστών είναι κατ’ 
αρχήν υποχρεωτική μόνο για τον τελικό βαθμό του 


πτυχίου ή του μεταπτυχιακού διπλώματος και προαι¬ 
ρετική για κάθε επιμέρους μάθημα ή άλλο αυτοτελές 
εκπαιδευτικό συστατικό στοιχείο ή δραστηριότητα του 
προγράμματος σπουδών, εφόσον αυτή είναι εφικτή 
και υφίσταται αντίστοιχη ανάγκη π.χ. σε περίπτωση 
μετακίνησης του φοιτητή ή σπουδαστή σε αλλοδαπό 
Α.Ε.Ι. Στις περιπτώσεις αυτές στη θέση των ανωτέρω 
βαθμών αναγράφεται στο πιστοποιητικό αναλυτικής 
βαθμολογίας το κεφαλαίο γράμμα Ε ή Ρ και οι λέξεις 
«επιτυχών» ή «ραεε» στην ελληνική και αγγλική γλώσσα 
αντίστοιχα. Σε κάθε περίπτωση η αναγραφή των μη 
επιτυχών επιδόσεων στο πιστοποιητικό αναλυτικής 
βαθμολογίας είναι προαιρετική, εφόσον ζητηθεί από 
τον ενδιαφερόμενο φοιτητή ή σπουδαστή. 

Άρθρο 5 

1. Γ ια τη διασφάλιση και παρακολούθηση της ορθής 
και πλήρους εφαρμογής του ευρωπαϊκού συστήματος 
μεταφοράς και συσσώρευσης πιστωτικών μονάδων σε 
κάθε Α.Ε.Ι. και κάθε Τμήμα του ορίζονται από τη Σύ¬ 
γκλητο ή τη Συνέλευση του οικείου Ιδρύματος ένας 
αρμόδιος Συντονιστής του Ιδρύματος και από τη Γενική 
Συνέλευση ή το Συμβούλιο του οικείου Τμήματος ένας 
αντίστοιχος Συντονιστής κάθε Τμήματος. Οι Συντονι¬ 
στές μπορεί να είναι μέλη του διδακτικού - ερευνητικού 
προσωπικού ή του διοικητικού προσωπικού τους με 
γνώσεις και εμπειρία σε θέματα ευρωπαϊκών εκπαι¬ 
δευτικών προγραμμάτων και ικανότητα να ασκήσουν 
αποτελεσματικά τα καθήκοντά τους για λογαριασμό 
του οικείου Ιδρύματος και των Τμημάτων του. Η κα¬ 
τανομή των αρμοδιοτήτων μεταξύ του Συντονιστή του 
οικείου Ιδρύματος και των Συντονιστών των Τμημάτων 
του γίνεται σύμφωνα με τον Εσωτερικό Κανονισμό 
λειτουργίας του Ιδρύματος και η αρμοδιότητά τους 
πρέπει να προκύπτει με σαφήνεια και κάθε δυνατή 
διαφάνεια με τη δεσμευτική υπογραφή τους σε όλα τα 
έγγραφα πληροφόρησης και τεκμηρίωσης της εφαρμο¬ 
γής του συστήματος (έντυπα αιτήσεων των φοιτητών ή 
σπουδαστών, εκπαιδευτικές συμφωνίες, πιστοποιητικά 
αναλυτικής βαθμολογίας). Σε Α.Ε.Ι. με μικρό αριθμό 
Τμημάτων ο αρμόδιος Συντονιστής του οικείου Ιδρύ¬ 
ματος μπορεί να είναι ταυτόχρονα και Συντονιστής 
Τμήματος ή Τμημάτων τους. 

2. Ο αρμόδιος Συντονιστής κάθε Α.Ε.Ι. διασφαλίζει τη 
συμμόρφωση του οικείου Ιδρύματος με τις αρχές και 
τους κανόνες του ευρωπαϊκού συστήματος συσσώρευ¬ 
σης και μεταφοράς πιστωτικών μονάδων, επιβλέπει την 
τήρηση και εφαρμογή τους και είναι υπεύθυνος για 
την πλήρη αναγνώριση και μεταφορά των πιστωτικών 
μονάδων. Είναι επίσης υπεύθυνος, από κοινού με τους 
Συντονιστές των Τμημάτων του οικείου Ιδρύματος, για 
το συντονισμό, την πρόοδο και την ολοκλήρωση των 
εργασιών σύνταξης, έκδοσης και δημοσίευσης του Ενη¬ 
μερωτικού Οδηγού Σπουδών του Ιδρύματος και διασφα¬ 
λίζει ότι η μεταφορά και συσσώρευση των πιστωτικών 
μονάδων λαμβάνει χώρα με τον προσήκοντα τρόπο σε 
όλα τα Τμήματά του. 

Ο Συντονιστής κάθε Τμήματος των Α.Ε.Ι. είναι το πρό¬ 
σωπο επικοινωνίας μεταξύ των φοιτητών ή σπουδαστών 
και του διδακτικού - ερευνητικού προσωπικού εντός του 
Τμήματος κάθε Α.Ε.Ι., ασχολείται με όλα τα πρακτικά και 
ακαδημαϊκά θέματα που αφορούν στην εφαρμογή του 
ευρωπαϊκού συστήματος μεταφοράς και συσσώρευσης 

πιστωτικών μονάδων στο οικείο Τμήμα και παρέχει στους 
φοιτητές ή σπουδαστές του Τμήματος κάθε δυνατή συμ¬ 
βουλευτική υποστήριξη και καθοδήγηση σε όλα τα ζητή¬ 
ματα μεταφοράς ή συσσώρευσης πιστωτικών μονάδων. 
Διασφαλίζει την πρόσβαση των διακινούμενων φοιτητών 
ή σπουδαστών του Τμήματος στους Ενημερωτικούς Οδη¬ 
γούς Σπουδών αλλοδαπών Α.Ε.Ι., τους βοηθά στη σωστή 
συμπλήρωση των εντύπων αιτήσεων και των εκπαιδευ¬ 
τικών συμφωνιών και τους εξηγεί τις προβλεπόμενες δι¬ 
αδικασίες ακαδημαϊκής αναγνώρισης. Είναι υπεύθυνος 
για τη σωστή έκδοση των πιστοποιητικών αναλυτικής 
βαθμολογίας των διακινούμενων φοιτητών ή σπουδαστών 
του Τ μήματος τόσο πριν όσο και μετά την περάτωση της 
περιόδου σπουδών τους σε αλλοδαπά Α.Ε.Ι., καθώς και για 
τη σωστή έκδοση των αντίστοιχων πιστοποιητικών αλλο¬ 
δαπών φοιτητών ή σπουδαστών, οι οποίοι πραγματοποι¬ 
ούν μια περίοδο των σπουδών τους στο οικείο Τ μήμα. 

3. Οι αρμόδιοι Συντονιστές των Α.Ε.Ι. και οι Συντονι¬ 
στές των Τμημάτων τους συνεργάζονται στενά τόσο 
μεταξύ τους όσο και με τους Εθνικούς Συντονιστές/ 
Συμβούλους του Ευρωπαϊκού Συστήματος Μεταφο¬ 
ράς και Συσσώρευσης Πιστωτικών Μονάδων (ΕΘΤ3/ϋ5 
ΟουηεθΙοΓδ) για όλα τα θέματα που αφορούν στην εφαρ¬ 
μογή του συστήματος στο οικείο Α.Ε.Ι. ή Τμήμα τους, 
ενώ συντάσσουν στο τέλος κάθε ακαδημαϊκού έτους 
αναλυτική έκθεση για όλες τις ενέργειες, προτάσεις 
και πρωτοβουλίες τους, την οποία υποβάλλουν προς 
έγκριση στη Σύγκλητο ή τη Συνέλευση του Ιδρύματος 
και στη Γενική Συνέλευση ή το Συμβούλιο του Τμήματος. 
Οι εκθέσεις των Συντονιστών των Α.Ε.Ι. και οι εγκριτικές 
αποφάσεις των Συγκλήτων ή Συνελεύσεών τους κοινο¬ 
ποιούνται στους Εθνικούς Συντονιστές/Συμβούλους του 
Ευρωπαϊκού Συστήματος Μεταφοράς και Συσσώρευσης 
Πιστωτικών Μονάδων, καθώς και στον Υπουργό Εθνικής 
Παιδείας και Θρησκευμάτων. 

Άρθρο 6 

Οι διατάξεις της υπ’ αριθμ. 46350/Ε5/18/11.5.2006 
υπουργικής απόφασης (Β' 625) και κάθε άλλης κανονι¬ 
στικής πράξης που ρυθμίζουν κατά διαφορετικό τρόπο 
θέματα τα οποία ρυθμίζονται με την απόφαση αυτή, 
καταργούνται από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Παράρτημα 

Περιεχομένο Ενημερωτικού Οδηγού Σπουδών 

Μέρος Πρώτο: Πληροφορίες σχετικά με το Ίδρυμα 

• Επωνυμία και διεύθυνση 

• Ημερομηνίες ακαδημαϊκού έτους/εξαμήνων 

• Ακαδημαϊκές αρχές και υπηρεσίες 

• Γ ενική περιγραφή του Ιδρύματος (συμπεριλαμβανομέ¬ 
νου του τύπου και της νομικής μορφής του) 

• Κατάλογος των προσφερόμενων προγραμμάτων 
σπουδών που οδηγούν στην απόκτηση ακαδημαϊκού 
τίτλου 


• Διαδικασίες εισαγωγής/εγγραφής 

• Βασικοί Κανονισμοί του Ιδρύματος (συμπεριλαμβανο¬ 
μένων των διαδικασιών ακαδημαϊκής αναγνώρισης) 

• Συντονιστής ΕΘΤ3 του Ιδρύματος 

Μέρος Δεύτερο: Πληροφορίες σχετικά με τα προ¬ 
γράμματα σπουδών που οδηγούν στην απόκτηση ακα¬ 
δημαϊκού τίτλου 
Α) Γ ενική περιγραφή 

• Απονεμόμενος ακαδημαϊκός τίτλος 

• Προϋποθέσεις εισαγωγής 

• Εκπαιδευτικοί και επαγγελματικοί στόχοι 

• Πρόσβαση σε περαιτέρω σπουδές 

• Διάγραμμα μαθημάτων του προγράμματος σπουδών 
με πιστωτικές μονάδες (60 ανά έτος) 

• Τελικές εξετάσεις 

• Κανονισμοί εξετάσεων και αξιολόγησης/βαθμολόγη- 
σης 

• Συντονιστής ΕΘΤ3 του Τμήματος 

Β) Περιγραφή των επιμέρους ενοτήτων μαθημάτων 

• Τίτλος του μαθήματος 

• Κωδικός αριθμός του μαθήματος 

• Τύπος του μαθήματος 

• Επίπεδο του μαθήματος 

• Έτος σπουδών 

• Εξάμηνο/τρίμηνο 

• Αριθμός απονεμόμενων πιστωτικών μονάδων (με 
βάση τον φόρτο εργασίας που απαιτείται να κα¬ 
ταβάλει ο φοιτητής ή σπουδαστής για να επιτύχει 
τους αντικειμενικούς στόχους ή τα μαθησιακά απο¬ 
τελέσματα) 

• Όνομα του διδάσκοντος/των διδασκόντων 

• Αντικειμενικοί στόχοι του μαθήματος (επιδιωκόμενα 
μαθησιακά αποτελέσματα) 

• Προαπαιτήσεις 

• Περιεχόμενο του μαθήματος (βγΙΙαάυε) 

• Συνιστώμενη βιβλιογραφία προς μελέτη 

• Διδακτικές και μαθησιακές μέθοδοι 

• Μέθοδοι αξιολόγησης/βαθμολόγησης 

• Γλώσσα διδασκαλίας 

Μέρος Τρίτο: Γενικές πληροφορίες για τους φοιτη- 
τές/σπουδαστές 

• Κόστος διαβίωσης 

• Στέγαση 

• Σίτιση 

• Ιατρικές υπηρεσίες 

• Υπηρεσίες για φοιτητές/σπουδαστές με ειδικές ανά¬ 
γκες 

• Ασφάλιση/υγειονομική περίθαλψη 

• Οικονομική ενίσχυση φοιτητών/σπουδαστών 

• Γ ραφείο φοιτητικών/σπουδαστικών υποθέσεων - Σύμ¬ 
βουλοι σπουδών 

• Σπουδαστήρια - Αναγνωστήρια - Βιβλιοθήκες 

• Διεθνή προγράμματα 

• Πρακτικές πληροφορίες για διακινούμενους φοιτη- 
τές/σπουδαστές 

• Μαθήματα γλώσσας 

• Πρακτική άσκηση 

• Αθλητικές εγκαταστάσεις 

• Εξωσπουδαστικές και ελεύθερες δραστηριότητες 

• Φοιτητικοί/σπουδαστικοί σύλλογοι 

ΟάθοΙάώΙ ϊογ Ιάβ ΙηίθΓΓΤΊ3ΐίοη ΡβοΙοηο/ΟουΓεβ ΟβΙβΙοηυβ 
Ρ3ΓΙ Οηβ: ΙηίοητιβΙίοη οη Ιάβ ΙηδΙίΙυΙίοη 

• Ν3ΙΤ1Θ 3Π0 3θΙςΐΓΘ35 

• Αοβάβηηίο οβίβηάαι· 

• Αθ30βπΐίθ 3υΙίΐΟΙΊΐίθ5 

• ΘθπθγβΙ άββοηρίίοη οΐ Ιίιβ ίηβίίίυΐίοη (ίηοΐυόίης Ιγρβ 
3ηά 3ΐ3ίυ3) 

• Ι_Ϊ3ΐ οί οίβρτθθ ρΓ09Γ3ΐηπηβ3 οΐίβΓβά 

• ΑοΙπηί35ίοη/Γθ9ί3ΐΓ3ΐίοη ρΐΌΟβάυΓβε 

• Μβίη υηίνθΓ5ίίγ ΓβηυΙβίίοηε (ηοίβόΐγ ΓβοορηίΙίοη 
ρΐΌοβάυΓθβ) 

• ΕΟΤδ ίη3ίίΙυίίοη3ΐ οο-οιτίίηβίοι· 

ΡβγΙ Τννο: ΙηίοπΊΠΒΐίοη οη άβηΓββ ρΓ09Γ3ΐηηηθ3 
Α) ΘβηθΓβΙ άβεοπρίίοη 

• Οϋ3ΐίίίθ3ίίθη 3\Λ/3ΙΤΐβά 

• Αάηιίεβίοη ΐ'βςυίΐ'βπιβηΐβ 

• ΕάυοβΙίοηβΙ 3ηά ρΓθίθ33ίοη3ΐ 90313 

• Αοοθ55 Ιο ίυιΊίιβι· είυάίβε 

• ΟθΙΙΓ8θ 3ίΓϋθΙϋΓΘ άίβρΓβπΐ ννίίίΐ ΟΓβάίΙε (60 ρβΓ ΥΘ3Γ) 

• ΡίηβΙ θΧ3ηηίη3ΐίοη 

• Εχβπιίηβίίοη βηά 333θ33ΐτΐθηί ΓβηυΙβΙίοηε 

• ΕΟΤδ άβρβΓίπιβηΙβΙ οο-ΟΓάίηβίοΓ 

Β) ΟβεοπρΙίοη οί ίηάίνίάυβΙ οουΓ36 υηίί3 

• ΟθΙΙΓ5θ ΙίίΙβ 

• ΟθϋΓ3β 0008 

• Τγρβ οί 00ϋΓ38 

• ΕβνβΙ οί 001ΙΓ38 

• Υ83Γ οί είυάγ 

• δβΐΊηβ5ΐβΐ'/Ιπηηβ5ΐθΓ 

• ΝυπιόβΓ οί ΟΓβάίΙβ βΙΙοοβΙβά (035βά οη ίίιβ εΐυάβηΐ: 
ννοΓΚΙοβά ΐ'βηυίΐ'βά ίο βοίιίβνβ ίίιβ οόίβοίίνβε ογ Ιβαπιίηρ 
ουίοοηηββ) 

• Ν3ΙΤΊΘ Οί ΙβΟίϋΓβΓ 

• Οό)βοΙίνβ οί ίίιβ οουΓββ (ρΓβίβΓθίοΙγ βχρΓβεββά ίη Ιβπτιβ 
οί Ιβ3Γπίη9 ουίοοηηβε βηά οοηηρβίεηοβε) 

• ΡΓβΓ89ϋί3ίΙβ3 

• ΟοϋΓ3β οοηίβηΐβ 

• Ηεοοπιπιβηάβά Γββάίηρ 

• Τβ3θίιίη9 πιβίίιοάε 

• ΑεβεεεηηεηΙ πιβίίιοάε 

• Ε3Π9ϋ39β οί ίηεΐΓϋοίίοη 

ΡβγΙ ΤίΐΓβε: ΟβηβΓβΙ ίηίοπτιβίίοη ίοΓ είυάεηΐε 

• Οθ3ί οί Ιίνίη9 

• ΑοοοΓηπιοάβίίοη 

• Μβ3ΐ3 

• ΜβάίοβΙ ίβοίΐίΐίββ 

• Ρ3θίΙίίίε3 ί ογ 3ρβοί3ΐ ηββάβ 3ίϋθΙβηΐ3 

• ΙηευΓβηοβ 

• Ρίη3ηοί3ΐ ευρροΓΐ ίοΓ είυάβηΐε 

• δΐυάβηί 3Ϊί3ίΓ3 οίίίοε 

• δΐυάγ ί3θίΙίίίβ3 

• ΙηΙβΓηβΙίοηβΙ ρΓ 09 Γ 3 ΐτΐΓηβ 5 

• ΡΓ30ΪΪ03Ι ίηίοπτηβίίοη ίοΓ ηηοόίΐβ βΐυάβηΐβ 

• Ε3Π9ϋ39β 0011Γ583 

• ΙηΙβΓηείιίρε 

• δρθΓί3 ί3θίΙίίίβ3 

• ΕχίΓ3-ηηυΓ3ΐ βηά ΙβίευΓβ 30ίίνίίίβ3 

• δΐυάβηί 333θθί3ίίοη3 


Αριθμ. Φ.122.1/171/89650/Β2 (3) 

Διαδικασία ελέγχου νομιμότητας διορισμού κατόπιν 
εκλογής ή εξέλιξης και μονιμοποίησης μελών ΔΕΠ 
Πανεπιστημίων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 25 παρ. 1 του ν. 3549/2007 (Α' 69) «Με¬ 
ταρρύθμιση του θεσμικού πλαισίου για τη δομή και 
λειτουργία των Ανωτάτων Εκπαιδευτικών Ιδρυμάτων» 
σε συνδυασμό με τα άρθρα 6 παρ. 9 του κεφ. Δ' του 
ν. 2083/1992 (Α' 159), 3 παρ. 13 του ν. 3255/2004 (Α' 138) 
και του ν. 2916/2004 (Α' 114) και 4 του ν. 3404/2005 (Α' 
260). 

2. Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε τις ειδικότερες λεπτομέρειες για τον 
τρόπο και τη διαδικασία ελέγχου νομιμότητας της πρά¬ 
ξης του Πρύτανη για διορισμό, εξέλιξη και μονιμοποίηση 
μελών ΔΕΠ των Πανεπιστημίων σύμφωνα με τις διατά¬ 
ξεις της παραγράφου 9 του κεφαλαίου Δ' του άρθρου 
6 του ν. 2083/1992 όπως αντικαταστάθηκε με το άρθρο 
1 παρ. 1 του ν. 3549/2007, ως ακολούθως: 

1. Μετά την ολοκλήρωση της διαδικασίας κρίσης για 
εκλογή εξέλιξη ή μονιμοποίηση μέλους ΔΕΠ, και την 
επικύρωση των σχετικών πρακτικών, ο φάκελος υπο¬ 
βάλλεται από τον Πρόεδρο του οικείου Τμήματος στον 
Πρύτανη του Ιδρύματος για τον προβλεπόμενο από το 
άρθρο 25 παρ. 1 του ν. 3549/2007 έλεγχο νομιμότητας 
και έκδοση και δημοσίευση της πρυτανικής πράξης. 
Έλεγχος νομιμότητας πραγματοποιείται και στις άγονες 
εκλογές και στις αρνητικές κρίσεις και το αποτέλεσμα 
του ελέγχου αυτού κοινοποιείται στο ΥΠ.Ε.Π.Θ. 

2. Για την καλύτερη οργάνωση της διαδικασίας του 
ελέγχου νομιμότητας, ο Πρύτανης συνεπικουρείται από 
αρμόδια διοικητική υπηρεσία του Πανεπιστημίου, τα 
μέλη της οποίας ορίζονται από το Πρυτανικό Συμβού¬ 
λιο. Η Νομική Υπηρεσία του Πανεπιστημίου οφείλει να 
παρέχει κάθε πληροφορία ή να γνωμοδοτεί, εφόσον της 
ζητηθεί, επί νομικών θεμάτων που προκύπτουν κατά τον 
έλεγχο νομιμότητας. 

3. Ο έλεγχος νομιμότητας αφορά την τήρηση της 
τυπικής διαδικασίας και δεν επεκτείνεται σε θέματα 
ουσίας. 

4. Όσοι έχουν έννομο συμφέρον μπορούν να υποβά¬ 
λουν σχετικό υπόμνημα, το οποίο ο Πρύτανης οφείλει 
να λαμβάνει υπόψη κατά τον έλεγχο νομιμότητας. Σε 
περίπτωση απόρριψης του σχετικού υπομνήματος, πρέ¬ 
πει να είναι πλήρως αιτιολογημένη η απόρριψη και να 
ενημερώνεται ο ενδιαφερόμενος. 

5. Σε περίπτωση που διαπιστωθεί από τον Πρύτανη 
είτε αυτεπαγγέλτως είτε μετά από σχετικό υπόμνημα 
έλλειψη νομιμότητας, ο Πρύτανης αναπέμπει τον φά¬ 
κελο αιτιολογημένα μέσω του Προέδρου του οικείου 
Τμήματος στο αρμόδιο όργανο προς επανάληψη της 
διαδικασίας από το σημείο που διαπιστώθηκε το ελάτ¬ 
τωμα. 

6. Ο Πρύτανης οφείλει να ολοκληρώνει τον έλεγχο 
νομιμότητας εντός αποκλειστικής προθεσμίας εξήντα 
(60) ημερών. 

7. Σε περίπτωση που η διαδικασία κρίνεται σύννομη, 
ο Πρύτανης υποβάλλει δια της αρμόδιας Διεύθυνσης 
Προσωπικού του ΥΠ.Ε.Π.Θ., τις σχετικές κατά περίπτωση 
Πρυτανικές πράξεις για την βεβαίωση εγγραφής της 
σχετικής πίστωσης από την Υπηρεσία Δημοσιονομι¬ 
κού Ελέγχου του ΥΠ.Ε.Π.Θ. και στη συνέχεια διαβιβάζο¬ 
νται μέσω της αρμόδιας Διεύθυνσης Προσωπικού του 
ΥΠ.Ε.Π.Θ. στο Εθνικό Τυπογραφείο για την δημοσίευση 
στην Εφημερίδα της Κυβερνήσεως, ενημερώνοντας 
προς τούτο το οικείο Πανεπιστήμιο. 

8. Οι πρυτανικές πράξεις μονιμοποίησης μελών ΔΕΠ, 
αποστέλλονται απευθείας από τον Πρύτανη για δημοσί¬ 
ευση στην Εφημερίδα της Κυβερνήσεως, με κοινοποίηση 
στην αρμόδια υπηρεσία του ΥΠ.Ε.Π.Θ. 

9. Εάν, σύμφωνα με το αρθ. 25 παρ. 1 του ν. 3549/2007, 
ασκηθεί προσφυγή ενώπιον του Υπουργού Εθνικής Παι¬ 
δείας και Θρησκευμάτων κατά της δημοσιευθείσας πρά¬ 
ξης του Πρύτανη ή εάν αποφασισθεί ο αυτεπάγγελτος 
έλεγχος της νομιμότητας της πράξης του Πρύτανη ο 
Πρύτανης υποχρεούται να αποστείλει τον φάκελο στο 
ΥΠ.Ε.Π.Θ. μαζί με κάθε σχετικό έγγραφο. Σε κάθε περί¬ 


πτωση, πρέπει να εξασφαλίζεται η διαφάνεια της όλης 
διαδικασίας. 

10. Για την άσκηση ελέγχου νομιμότητας από τον 
Υπουργό Εθνικής Παιδείας και Θρησκευμάτων, είτε αυ- 
τεπαγγέλτως είτε μετά από τη σχετική προσφυγή του 
έχοντος έννομο συμφέρον, είναι απαραίτητο να έχει 
εκδοθεί προηγουμένως, σχετική πράξη του Πρύτανη και 
να έχει δημοσιευθεί στην Εφημερίδα της Κυβερνήσε¬ 
ως. Ο χρόνος για αυτεπάγγελτο έλεγχο του Υπουργού 
Εθνικής Παιδείας και Θρησκευμάτων, σύμφωνα με τις 
διατάξεις της παρ. 1 του άρθρου 25 του ν. 3549/2007, 
ξεκινά από την δημοσίευση της Πρυτανικής Πράξης δι¬ 
ορισμού ή εξέλιξης μέλους ΔΕΠ στην Εφημερίδα της 
Κυβερνήσεως. 

11. Οι διατάξεις της απόφασης αυτής εφαρμόζονται για 
όλες τις διαδικασίες εκλογής, εξέλιξης ή μονιμοποίησης 
οι οποίες δεν έχουν ολοκληρωθεί μέχρι 31 Αυγούστου 
2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

